Diari Oficial de la Generalitat Valenciana


Sumari del DOGV 5531, del 11-06-2007 (2007/5167)

Notificació a Miguel Correa Correa de la sentència dictada en les actuacions del juí de divorci contenciós número 437/2004.
---------------------------------------------------------------------------------------------------------------------------

### Dades del document

Número de DOGV
:   5531

Data del DOGV
:   11-06-2007

Secció del DOGV
:   IV. ADMINISTRACIÓ DE JUSTÍCIA

Número del document
:   2007/5167


Data del document
:   04-12-2006

Organisme emissor
:   Jutjat de Primera Instància Número 2 de Quart de Poblet

Tipus de document
:   Edicte

Descriptors 

:   * sistema judicial

Notificació a Miguel Correa Correa de la sentència dictada en les actuacions del juí de divorci contenciós número 437/2004. [2007/5167]  
Procediment: assumpte civil 000437/2004  
Jutjat de Primera Instància número 2 de Quart de Poblet  
Juí divorci contenciós 000437/2004  
Part demandant: Orlidia Rivera Hurtado  
Part demandada: Miguel Correa Correa  
Sobre  
Secretària judicial: Paula Altagracia Pozo Bouzas  
En el juí referenciat, s'ha dictat la sentència que té el text literal següent:  
«Decisió  
Que amb l'estimació substancialment de la demanda de divorci formulada per la representació d'Orlidia Rivera Hurtado contra Miguel Correa Correa acorde el divorci dels expressats, amb tots els efectes legals i, en especial, els següents:  
1. S'atribuïx la guarda i custòdia dels fills comuns, Juan David i Cristina Correa Rivera a sa mare.  
2. El pare haurà de pagar a la mare en concepte de pensió alimentària dels fills menors la quantitat mensual de 258,50 euros, així com el 50% de les despeses extraordinàries, i es tindrà en esta consideració la compra de llibres escolars, activitats extraescolars, assistència sanitària no coberta per la Seguretat Social, etc. Esta quantitat haurà de ser ingressada per mensualitats anticipades dins dels cinc primers dies de cada mes en compte bancari designat per la mare, i serà actualitzada anualment d'acord amb l'IPC.  
3. S'establix a favor del progenitor no custodi règim de visites consistent en tindre els fills en la seua companyia en caps de setmana alterns, els dissabtes i diumenges des de les 10.00 fins a les 21.00 hores, sense que els fills pernocten fora del domicili matern. Així mateix les vacances de Setmana Santa, estiu i Nadal per meitat, també sense pernocta fora del domicili matern, i correspon, llevat acord, la primera meitat a la mare i la segona meitat d'estos períodes al pare.   
No es fa exprés pronunciament en costes.  
Comuniqueu esta sentència, una vegada que siga ferma, a les oficines del registre civil en que conste la inscripció del matrimoni dels subjectes del plet, així com a aquelles en què conste el naixement dels fills.  
Contra esta sentència es pot interposar recurs d'apel·lació que s'interposarà en el termini de cinc dies a partir de la notificació.  
Esta és la meua sentència, que jutge definitivament en primera instància, que pronuncie, mane i firme.  
En atenció al desconeixement de l'actual domicili o residència del demandat Miguel Correa Correa de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat la publicació d'este edicte en el Diari Oficial de la Comunitat Valenciana per a dur a efecte la diligència de notificació de la sentència.  
Quart de Poblet, 4 de desembre de 2006.- La secretària judicial: Paula Altagracia Pozo Bouzas.